title: Решение на Съвета от 30 ноември 2006 година за предоставяне на извънредна финансова помощ от Общността за Косово

text:
Важна правна забележка

|

32006D0880

Официален вестник n° L 339 , 06/12/2006 стр. 0036 - 0038

		Решение на Съветаот 30 ноември 2006 годиназа предоставяне на извънредна финансова помощ от Общността за Косово(2006/880/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 308 от него,като взе предвид предложението на Комисията,като взе предвид становището на Европейския парламент [1],като има предвид, че:(1) Съветът за сигурност на Обединените нации прие Резолюция 1244 (1999) (UNSCR 1244 (1999) на 10 юни 1999 г. с цел оказване на подкрепа за създаването, в очакване на окончателното споразумение, на значителна автономност и самоуправление в Косово в рамките на бившата Съюзна република Югославия.(2) Като се позовава на UNSCR 1244 (1999), международната общност разположи многонационални мироопазващи сили (KFOR) и временна гражданска администрация — Временна мисия на Обединените нации в Косово (UNMIK). UNMIK се състои от четири компонента, като Европейският съюз финансира четвъртия стълб, който отговаря за икономическото възстановяване и развитие. UNMIK, и по-специално четвъртия стълб, е постигнала значителен напредък в създаването на институционална, правна и политическа рамка, която води до създаването на стабилна икономика, основана на пазарни принципи.(3) От своето създаване UNMIK е прехвърлила важни области на компетентност върху временните институции за самоуправление. По-специално отговорността за бюджета е прехвърлена от UNMIK на министерството на икономиката и финансите в рамките на временните институции за самоуправление, като специалният представител на генералния секретар на Обединените нации запазва върховната власт да одобрява бюджета.(4) На 24 октомври 2005 година Съветът за сигурност на Обединените нации одобри предложението на генералния секретар на ОН да бъде стартиран политическият процес за определяне на бъдещия статут на Косово.(5) Следователно органите на Косово, които имат право да получат помощ от Общността и отговарят за договарянето и изпълнението на финансовите и икономическите условия, обвързани с подобна помощ, са UNMIK и временните институции за самоуправление или, когато бъде определен бъдещият статут на Косово, институцията или институциите, които ще бъдат натоварени с тези задачи и отговорности.(6) В процеса на стабилизиране и асоцииране, който представлява рамката на отношенията на ЕС с този регион, е желателно да бъдат подкрепени усилията за устояване на политическата и икономическата стабилност в Косово, с цел да се премине към развиването на пълно сътрудничество с Общността, което би направило европейското бъдеще на Косово по-ясно.(7) Общността вече счете за подходящо да облекчи финансовите ограничения на Косово при извънредно трудни обстоятелства и съгласно Решение 2000/140/EО на Съвета от 14 февруари 2000 г. за предоставяне на извънредна помощ на Общността за Косово [2] и Решение 2001/511/EО на Съвета от 27 юни 2001 г. за допълнителна извънредна помощ за Косово [3] предостави извънредна финансова помощ под формата на преки субсидии, възлизащи на 35 милиона еуро и на 30 милиона еуро съответно през 2000 и 2001 г. Последното плащане в рамките на тази помощ бе освободено през декември 2002 г.(8) Тази извънредна финансова помощ е в допълнение на други програми за помощ на Общността за Западните Балкани.(9) През ноември 2005 г. властите на Косово договориха с Международния валутен фонд (МВФ) писмо за намерение и меморандум за икономическите и финансовите политики, в които е посочена финансовата рамка за 2006 г., включително средносрочните операции. В началото на март 2006 г. приключи средносрочната рамка за разходите. Рамката посочва бюджетните и извънбюджетните финансови нужди за 2006—2008 г. Според оценките до края на 2007 г. ще е необходима бюджетна външна финансова помощ от проблизително 81 милиона EUR (съответно 14 милиона EUR през 2006 г. и 67 милиона EUR през 2007 г.).(10) Въпреки че икономическата активност се възстанови след конфликта, Косово е с ниско равнище на икономическо развитие. Косово няма възможност да вземе заеми нито в страната, нито на международния финансов пазар и с настоящия си статут няма право на членство в международните финансови институции. Следователно не може да се възползва от помощта, предоставяна в рамките на техните програми.(11) С оглед на настоящите разпоредби съгласно UNSCR 1244 (1999) и в светлината на сравнително ниското равнище на икономическо развитие и недостатъчните обществени финанси и външни сметки, финансова помощ от Общността под формата на преки субсидии, заедно с помощ от други донори, продължава да бъде най-подходящата форма на подкрепа.(12) Тази помощ ще бъде от голямо значение, докато се разреши въпросът със статута на Косово. Тя няма да е свързана с новите споразумения за статута, които са в процес на договаряне, и не изключва друга подкрепа от Общността и от международни организации, която вероятно ще е необходима след решаването на статута през 2007 г.(13) Предоставянето на тази помощ не накърнява правомощията на бюджетния орган.(14) Финансовата помощ следва да се предостави, след като се провери дали финансовите и икономическите условия, за които трябва да се постигне споразумение с властите на Косово при одобрението на настоящото решение, могат да бъдат изпълнени достатъчно задоволително.(15) За да се осигури ефикасна защита на финансовите интереси на Общността, свързани с настоящата финансова помощ, е необходимо Косово да предвиди адекватни мерки по отношение на предотвратяването и борбата с финансовата измама и други нередности, свързани с настоящата финансова помощ, както и да се предвидят проверки от Общността и одити от Сметната палата.(16) Тази помощ следва да се управлява от Комисията, като се консултира с Икономическия и финансов комитет.(17) За приемането на настоящото решение в Договора не се предвиждат други правомощия освен посочените в член 308,РЕШИ:Член 11. Общността предоставя на Косово извънредна финансова помощ под формата на безвъзмездни средства в размер до 50 милиона EUR, с цел да облекчи финансовото положение в Косово, да се подкрепи развиването на стабилна икономическа и фискална рамка, да се улесни непрекъснатостта и укрепването на важни административни функции и да се отговори на обществените инвестиционни нужди.2. Тази финансова помощ от Общността се управлява от Комисията, като се консултира с Икономическия и финансов комитет, и в съответствие със споразуменията и договореностите, постигнати между МВФ и властите на Косово.3. Финансовата помощ от Общността се предоставя за две години, считано от първия ден след влизане в сила на меморандума за разбирателство, посочен в член 2, параграф 1. Ако обаче обстоятелствата налагат това, Комисията, след консултиране с Икономическия и финансов комитет, може да реши да удължи периода на предоставяне с най-много една година.Член 21. Оправомощава Комисията да договори с властите на Косово, след консултиране с Икономическия и финансов комитет, икономическата политика и финансовите условия, свързани с тази помощ, които да бъдат посочени в меморандум за разбирателство. Тези условия са в съответствие със споразуменията и договореностите, посочени в член 1, параграф 2.2. Преди да се премине към практическото прилагане на помощта от Общността, Комисията извършва наблюдение на стабилността на финансовото управление, административните процедури, както и механизмите за вътрешен и външен контрол на Косово, които са свързани с настоящата макрофинансова помощ от Общността.3. Комисията, в сътрудничество с Икономическия и финансов комитет и в координация с МВФ, проверява редовно дали икономическите политики в Косово са в съответствие с целите на настоящата помощ и дали договорените икономическа политика и финансови условия се изпълняват достатъчно задоволително.Член 31. Комисията предоставя помощта на Косово на два или, ако е необходимо, на три транша. Първият транш се превежда след влизането в сила на меморандума за разбирателство, посочен в член 2, параграф 1, и въз основа на задоволителна оценка от мониторинга, посочен в член 2, параграф 2.2. Вторият и евентуалните следващи траншове се превеждат при задоволително спазване на икономическата политика и финансовите условия, посочени в член 2, параграф 1, задоволителен напредък в изпълнението на условията, посочени в меморандума за разбирателство, предвиден в член 2, параграф 1, и не по-рано от три месеца след превеждането на предходния транш.3. Средствата ще бъдат изплатени на Министерство на икономиката и финансите към временните институции за самоуправление или, когато се определи бъдещият статут на Косово, на институцията, която се предвижда да поеме неговите задачи и отговорности, само в подкрепа на бюджетните финансови нужди на Косово.Член 4Прилагането на настоящата помощ следва се осъществява в съответствие с разпоредбите на Регламент (EО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности [4] и правила за неговото прилагане. По-специално, в меморандума за разбирателство, посочен в член 2, параграф 1, се предвиждат адекватни мерки от страна на Косово за предотвратяване и борба с измамата, корупцията и други нередности, свързани с настоящата помощ. Също така в него се предвиждат проверки от Общността, включително от Европейската служба за борба с измамите (OLAF), с право на проверки и инспекции на място, както и одити, извършвани от Сметната палата и независими одитори, които, когато е необходимо, да бъдат извършвани на място.Член 5Поне веднъж годишно преди 15 септември Комисията представя на Европейския парламент и на Съвета доклад за оценка на изпълнението на настоящото действие през предходната година.Член 6Настоящото решение влиза в сила в деня на публикуването му в Официален вестник на Европейския съюз.Съставено в Брюксел на 30 ноември 2006 година.За СъветаПредседателL. Hyssälä[1] Становище от 12 октомври 2006 г. (все още непубликувано в Официален вестник).[2] ОВ L 47, 19.2.2000 г., стр. 28.[3] ОВ L 183, 6.7.2001 г., стр. 42.[4] ОВ L 248, 16.9.2002 г., стр. 1.--------------------------------------------------


title: Решение на Съвета от 14 октомври 2002 година за декласифициране на някои части от наръчника Sirene, приет от изпълнителния комитет, създаден с Конвенцията за прилагане на Шенгенското споразумение от 14 юни 1985 година

text:
Важна правна забележка

|

32003D0019

Официален вестник n° L 008 , 14/01/2003 стр. 0034 - 0034 специално чешко издание глава 19 том 06 стр. 86  - 86 специално испанско издание глава 19 том 06 стр. 86  - 86 специално унгарско издание глава 19 том 06 стр. 86  - 86 специално литвийско издание глава 19 том 06 стр. 86  - 86 LV.ES глава 19 том 06 стр. 86  - 86 MT.ES глава 19 том 06 стр. 86  - 86 PL.ES глава 19 том 06 стр. 86  - 86 SK.ES глава 19 том 06 стр. 86  - 86 специално словенско издание глава 19 том 06 стр. 86  - 86

		20021014Решение на Съветаот 14 октомври 2002 годиназа декласифициране на някои части от наръчника Sirene, приет от изпълнителния комитет, създаден с Конвенцията за прилагане на Шенгенското споразумение от 14 юни 1985 година(2003/19/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид договора за създаване на Европейската общност, и по-специално член 207 от него,като има предвид, че:(1) С решенията си от 14 декември 1993 г. (SCH/Com-ex (93) 22 rev) и от 23 юни 1998 г. (SCH/Com-ex (98) 17) изпълнителният комитет, създаден с Конвенцията за прилагане на Шенгенското споразумение от 14 юни 1985 г., заменен от Съвета в съответствие с член 2 от шенгенския протокол, даде поверителен характер на наръчника Sirene, чиято окончателна версия беше приета с решение на посочения изпълнителен комитет от 28 април 1999 г. (SCH/Com-ex (99) 5).(2) Наръчникът Sirene, както и решенията на изпълнителния комитет, отнасящи се до неговото класифициране, са част от достиженията на правото от Шенген, така както са определени в Решение 1999/435/ЕО на Съвета от 20 май 1999 г.(3) Следва да се декласифицират някои части от наръчника Sirene.(4) Следва да се декласират до ниво "ограничено ЕС" някои части от наръчника Sirene.(5) Има основание да се отменят решенията на изпълнителния комитет (SCH/Com-ex (93) 22 rev) и (SCH/Com-ex (98) 17), доколкото те се отнасят до класифицирането на наръчника Sirene, за да могат бъдещите решения, отнасящи се до неговото класифициране, да бъдат взимани в съответствие с обичайните правила за класифициране на документи, така както са определени в Решение 2001/264/ЕО на Съвета от 19 март 2001 г. за приемане на регламента за сигурността на Съвета [1],РЕШИ:Член 1Наръчникът Sirene се декласифицира с изключение на точка 2.3 и на приложения 1, 2, 3, 4, 5 и 6.Член 2Точка 2.3 от наръчника Sirene, както и неговите приложения 1, 2, 3, 4, 5 и 6 се класифицират "ограничено ЕС".Член 3Декласифицираните части на наръчника Sirene се публикуват в Официален вестник на Европейските общности.Член 41. Решенията, приети от шенгенския изпълнителния комитет на 14 декември 1993 г. (SCH/Com-ex (93) 22 rev) и на 23 юни 1998 г. (SCH/Com-ex (98) 17), се отменят в онези техни части, които се отнасят до наръчника Sirene.2. Бъдещите решения за класифицирането на наръчника Sirene ще бъдат приемани в съответствие с разпоредбите на Решение 2001/264/ЕО.Член 5Настоящото решение влиза в сила в деня на публикуването му в Официален вестник на Европейските общности.Съставено в Люксембург на 14 октомври 2002 година.За СъветаПредседателL. Espersen[1] ОВ L 101, 11.4.2001 г., стр. 1.--------------------------------------------------


title: Решение на Съвета от 8 март 2004 година за упълномощаване на държавите-членки, които са договарящи се страни по Парижката конвенция от 29 юли 1960 година относно гражданската отговорност в областта на атомната енергия, да ратифицират в интерес на Европейската общност Протокола за изменение на конвенцията или да се присъединят към него

text:
Важна правна забележка

|

32004D0294

Официален вестник n° L 097 , 08/03/2004 стр. 0053 - 0054 специално чешко издание глава 11 том 51 стр. 66  - 67 специално испанско издание глава 11 том 51 стр. 66  - 67 специално унгарско издание глава 11 том 51 стр. 66  - 67 специално литвийско издание глава 11 том 51 стр. 66  - 67 LV.ES глава 11 том 51 стр. 66  - 67 MT.ES глава 11 том 51 стр. 66  - 67 PL.ES глава 11 том 51 стр. 66  - 67 SK.ES глава 11 том 51 стр. 66  - 67 специално словенско издание глава 11 том 51 стр. 66  - 67

		Решение на Съветаот 8 март 2004 годиназа упълномощаване на държавите-членки, които са договарящи се страни по Парижката конвенция от 29 юли 1960 година относно гражданската отговорност в областта на атомната енергия, да ратифицират в интерес на Европейската общност Протокола за изменение на конвенцията или да се присъединят към него(2004/294/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 61, буква в), член 67, във връзка с член 300, параграф 2, първа алинея и член 300, параграф 3, втора алинея от него,като взе предвид предложението на Комисията,като взе предвид съгласието на Европейския парламент [1],като има предвид, че:(1) Протоколът за изменение на Конвенцията от 29 юли 1960 г. относно гражданската отговорност в областта на атомната енергия, изменен с допълнителен протокол от 28 януари 1964 г. и с протокол от 16 ноември 1982 г. (наричана по-долу Парижката конвенция), бе договорен с оглед увеличаване на компенсациите за жертвите на вреди, причинени от ядрени аварии. Той предвижда увеличаване на размера на обезщетенията и разширяване на системата за гражданска отговорност в областта на ядрената енергетика по отношение на вредите, нанесени на околната среда.(2) В съответствие с преговорните директиви на Съвета от 13 септември 2002 г. Комисията договори Протокол за изменение на Парижката конвенция по въпросите, попадащи под юрисдикцията на Европейската общност. Преговорните директиви на Съвета обаче не предвиждат договарянето на клауза, която да позволява присъединяването на Общността към протокола.(3) Протоколът бе окончателно приет от договарящите се страни по Парижката конвенция. Текстът на протокола е в съответствие с преговорните директиви на Съвета.(4) Общността има изключителна юрисдикция по отношение измененията на член 13 от Парижката конвенция, когато подобни изменения биха засегнали правилата, установени в Регламент (EО) № 44/2001 на Съвета от 22 декември 2000 г. относно юрисдикцията, признаването и изпълнението на съдебни решения по граждански и търговски въпроси [2]. Държавите-членки запазват своята юрисдикция по въпросите, уредени с протокола, които не засягат правото на Общността. Предвид предмета и целта на протокола за изменение приемането на разпоредбите от протокола, които попадат под юрисдикцията на Комисията, не може да бъде изолирано от разпоредбите, които са под юрисдикцията на държавите-членки.(5) Протоколът за изменение на Парижката конвенция е особено важен предвид интересите на Общността и нейните държави-членки, тъй като той внася подобрения при регламентирането на обезщетенията за вреди, причинени от ядрени аварии.(6) Протоколът бе подписан от държавите-членки, които са договарящи се страни по Парижката конвенция, от името на Европейската общност на 12 февруари 2004 г. под условие за неговото сключване на по-късна дата в съответствие с Решение 2003/882/EО на Съвета от 27 ноември 2003 [3].(7) Парижката конвенция и протоколът за изменение не са отворени за участие от страна на регионални организации. В резултат Общността не е в позиция да подписва или ратифицира протокола, нито да се присъедини към него. При тези условия ратификацията или присъединяването към протокола в интерес на Общността от страна на държавите-членки е обосновано на базата на изключение.(8) Три от държавите-членки обаче, а именно Австрия, Ирландия и Люксембург не са страни по Парижката конвенция. Предвид факта, че протоколът внася изменения в Парижката конвенция, че Регламент (EО) № 44/2001 упълномощава държавите-членки, обвързани от посочената конвенция, да продължат да прилагат предвидените в нея правила относно юрисдикцията и че протоколът не внася значителни промени в правилата относно юрисдикцията, предвидени в конвенцията, има обективно основание това решение да бъде адресирано единствено към държавите-членки, които са страни по Парижката конвенция. В съответствие с това Австрия, Ирландия и Люксембург ще продължат да спазват правилата на Общността, предвидени в Регламент (EО) № 44/2001 и да ги прилагат в областта, която е обхваната от Парижката конвенция и Протокола за нейното изменение.(9) Държавите-членки, които са договарящи се страни по Парижката конвенция, следва да ратифицират Протокола за изменение на Парижката конвенция или да се присъединят към него в интерес на Европейската общност в съответствие с условията, очертани в настоящото решение. Това ратифициране или присъединяване не засягат позицията на Австрия, Ирландия и Люксембург.(10) В резултат на това разпоредбите на протокола по отношение на Европейската общност ще се прилагат единствено от тези държави-членки, които понастоящем са договарящи се страни по Парижката конвенция и не се отнасят за позицията на Австрия, Ирландия и Люксембург.(11) Обединеното кралство и Ирландия са обвързани от Регламент (EО) № 44/2001 на Съвета и следователно участват в приемането на настоящото решение.(12) В съответствие с членове 1 и 2 от Протокола относно позицията на Дания, който е приложен към Договора за Европейския съюз и към Договора за създаване на Европейската общност, Дания не участва в приемането на настоящото решение и не е обвързана от него, както и не участва при неговото прилагане,ПРИЕ НАСТОЯЩОТО РЕШЕНИЕ:Член 11. Без да се засягат правомощията на Общността, държавите-членки, които понастоящем са договарящи се страни по Парижката конвенция ратифицират Протокола за нейното изменение или се присъединяват към него в интерес на Европейската общност. Това ратифициране или присъединяване не засягат позицията на Австрия, Ирландия и Люксембург.2. Текстът на Протокола за изменение на Парижката конвенция е прикрепен към настоящото решение.3. По смисъла на настоящото решение терминът "държава-членка" означава всички държави-членки с изключение на Австрия, Дания, Ирландия и Люксембург.Член 21. Държавите-членки, които са договарящи се страни по Парижката конвенция, взимат необходимите мерки за едновременното депозиране на своите документи за ратифициране на Протокола или за присъединяването към него при главния секретар на Организацията за икономическо сътрудничество и развитие в рамките на разумен период и по възможност преди 31 декември 2006 г.2. Държавите-членки, които са договарящи се страни по Парижката конвенция, обменят информация с Комисията в рамките на Съвета преди 1 юли 2006 г. относно датата, на която се очаква да приключат парламентарните им процедури по ратификация или присъединяване към протокола. Датата и договореностите за едновременно депозиране се определят въз основа на това.Член 3Когато ратифицират или се присъединяват към Протокола за изменение на Парижката конвенция, държавите-членки информират писмено Генералния секретар на Организацията за икономическо сътрудничество и развитие относно извършването на ратифицирането или присъединяването в съответствие с настоящото решение.Член 4Настоящото решение е адресирано към държавите-членки в съответствие с Договора за създаване на Европейската общност.Съставено в Брюксел на 8 март 2004 година.За СъветаПредседателD. Ahern[1] Съгласие от 26.2.2004 г. (все още непубликувано в Официален вестник)[2] ОВ L 12, 16.1.2001 г., стр. 1.[3] ОВ L 338, 23.12.2003 г., стр. 32.--------------------------------------------------


title: Решение (ОВППС) 2015/1917 на Комитета по политика и сигурност от 20 октомври 2015 година за приемане на приноса на Швейцария за мисията на Европейския съюз по линия на ОПСО в Мали (EUCAP Sahel Mali) (EUCAP Sahel Mali/4/2015)

text:
               24.10.2015

               BG

               Официален вестник на Европейския съюз

               L 280/30

         РЕШЕНИЕ (ОВППС) 2015/1917 НА КОМИТЕТА ПО ПОЛИТИКА И СИГУРНОСТ
   от 20 октомври 2015 година
   за приемане на приноса на Швейцария за мисията на Европейския съюз по линия на ОПСО в Мали (EUCAP Sahel Mali) (EUCAP Sahel Mali/4/2015)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2014/219/ОВППС на Съвета от 15 април 2014 г. относно мисия на Европейския съюз по линия на ОПСО в Мали (EUCAP Sahel Mali) (1),
   като има предвид, че:

               (1)

               Съгласно член 10, параграф 3 от Решение 2014/219/ОВППС Съветът оправомощи Комитета по политика и сигурност (КПС) да взема съответните решения за приемане на предложения принос за EUCAP Sahel Mali от трети държави.

               (2)

               Предвид препоръката на командващия гражданските операции КПС следва да приеме предложения от Швейцария принос за EUCAP Sahel Mali, като следва да счита този принос за значим.

               (3)

               Поради това Швейцария следва да бъде освободена от финансови вноски в оперативния бюджет на EUCAP Sahel Mali,

         ПРИЕ НАСТОЯЩОТО РЕШЕНИЕ:
   Член 1
   Принос на трети държави
   1.   Приносът на Швейцария за EUCAP Sahel Mali се приема и се счита за значим.
   2.   Швейцария се освобождава от финансови вноски в оперативния бюджет на EUCAP Sahel Mali.
   Член 2
   Влизане в сила
   Настоящото решение влиза в сила в деня на приемането му.

      Съставено в Брюксел на 20 октомври 2015 година.

            За Комитета по политика и сигурност

            Председател

         W. STEVENS

      (1)  ОВ L 113, 16.4.2014 г., стр. 21.


title: Решение на Бюрото на Европейския парламент от 12 декември 2016 година за изменение на мерките по прилагане на Устава на членовете на Европейския парламент

text:
               24.12.2016

               BG

               Официален вестник на Европейския съюз

               C 484/19

         РЕШЕНИЕ НА БЮРОТО НА ЕВРОПЕЙСКИЯ ПАРЛАМЕНТ
   от 12 декември 2016 година
   за изменение на мерките по прилагане на Устава на членовете на Европейския парламент
   (2016/C 484/06)
   БЮРОТО НА ЕВРОПЕЙСКИЯ ПАРЛАМЕНТ,
   като взе предвид Договора за функционирането на Европейския съюз, и по-специално член 223, параграф 2 от него,
   като взе предвид Устава на членовете на Европейския парламент (1),
   като взе предвид членове 10 и 25 от Правилника за дейността на Европейския парламент,
   като има предвид, че:

               (1)

               В съответствие с член 69, параграф 1 от мерките по прилагане на Устава на членовете на Европейския парламент (2) („Мерките по прилагане“) размерът на подлежащите на възстановяване пътни разноски, на надбавката за престой и на надбавката за общи разноски може да бъде индексиран всяка година от Бюрото, като максималният размер е равен на годишния процент на инфлация в Европейския съюз през месец октомври на предходната година, публикуван от Евростат.

               (2)

               Процентът на инфлация за периода от 1 ноември 2015 г. до 31 октомври 2016 г. е, както посочи Евростат на 17 ноември 2016 г., 0,5 %. Новият размер на сумите, произтичащ от корекцията, която е необходимо да се извърши, за да се вземе предвид този процент на инфлация, следва да се прилага от 1 януари 2017 г. и Мерките по прилагане следва съответно да се изменят.

               (3)

               В съответствие с член 69, параграф 2 от Мерките по прилагане на Устава на членовете на Европейския парламент максималната сума за поемане на разноски за парламентарни сътрудници, посочена в член 33, параграф 4 от Мерките по прилагане, при необходимост се индексира всяка година въз основа на данните, определени в съответствие с член 65 от Правилника за длъжностните лица на Европейския съюз в приложение на член 65 от Регламент (ЕИО, Евратом, ЕОВС) № 259/68 (3).

               (4)

               В този контекст Комисията определи ставка на корекция за 2016 г. в размер на 3,3 %. Следователно максималната месечна сума, която се поема за разноските за парламентарни сътрудници, следва да се увеличи на 24 164 EUR, считано от 1 юли 2016 г.,

         ПРИЕ НАСТОЯЩОТО РЕШЕНИЕ:
   Член 1
   Мерките по прилагане се изменят, както следва:

               1)

               Член 15, буква в) се заменя със следното:

                           „в)

                           при пътуване с лек автомобил с таван за възстановяване от 1 000 km за пътуване в едната или другата посока: 0,51 EUR/km, като при необходимост се добавя цената за преминаване с ферибот или подобен вид транспорт.“;

               2)

               В член 20, параграф 1, буква а) се заменя със следното:

                           „а)

                           за разстояние от 0 до 50 km: 22,73 EUR;“;

               3)

               Член 22 се изменя, както следва:

                           а)

                           параграф 1 се заменя със следното:
                           „1.   Максималният размер на възстановяване на пътни разноски годишно за пътуванията по член 10, параграф 1, буква б) е 4 286 EUR.“;

                           б)

                           в параграф 3 първа алинея се заменя със следното:
                           „Максималният годишен размер на възстановяване на пътни разноски за пътуванията на председателите на комисии или подкомисии за участие в конференции или прояви на европейска тема, свързани с правомощията на тяхната комисия или подкомисия и имащи парламентарна насока, е 4 286 EUR. За участие в тези прояви е необходимо предварително разрешение от председателя на Парламента след проверка за наличност на тези средства в рамките на гореспоменатия максимален размер.“;

               4)

               В член 24 параграф 2 се заменя със следното:
               „2.   Когато официалната дейност се провежда на територията на Съюза, членовете на ЕП получават фиксирана надбавка в размер на 307 EUR.“;

               5)

               В член 26 параграф 2 се заменя със следното:
               „2.   По силата на член 25 месечната сума на надбавката е в размер на 4 342 EUR.“;

               6)

               В член 33 параграф 4 се заменя със следното:
               „4.   Максималната месечна сума за поемане на разноски за всички сътрудници, посочени в член 34, е в размер на 24 164 EUR.“

         Член 2
   Настоящото решение влиза в сила в деня след публикуването му в Официален вестник на Европейския съюз.

   Настоящото решение се прилага от 1 януари 2017 г., с изключение на член 1, параграф 6, който се прилага от 1 юли 2016 г.

      (1)  Решение 2005/684/ЕО, Евратом на Европейския парламент от 28 септември 2005 г. за приемане на Устав на членовете на Европейския парламент (ОВ L 262, 7.10.2005 г., стр. 1).

      (2)  Решение на Бюрото на Европейския парламент от 19 май 2008 г. и от 9 юли 2008 г. за установяване на мерки по прилагане на устава на членовете на Европейския парламент (ОВ C 159, 13.7.2009 г., стр. 1).

      (3)  ОВ L 56, 4.3.1968 г., стр. 1.


title: Решение на Съвета от 14 март 2005 година относно сключването на двустранно споразумение между Европейската общност и Република Сърбия за търговия с текстилни продукти

text:
Важна правна забележка

|

32005D0272

Официален вестник n° L 090 , 08/04/2005 стр. 0035 - 0035 Официален вестник n° L 159 , 13/06/2006 стр. 0327 - 0327

		20050314Решение на Съветаот 14 март 2005 годинаотносно сключването на двустранно споразумение между Европейската общност и Република Сърбия за търговия с текстилни продукти(2005/272/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133 във връзка с член 300, параграф 2, първа алинея, първо изречение от него,като взе предвид предложението на Комисията,като има предвид, че:(1) Комисията е договорила от името на Общността сключването на двустранно споразумение за търговия с текстилни изделия с Република Сърбия.(2) Споразумението следва да бъде одобрено от Общността,РЕШИ:Член 1Одобрява от името на Общността Споразумението между Европейската общност и Република Сърбия за търговия с текстилни продукти.Текстът на споразумението е приложен към настоящото решение.Член 2Оправомощава председателя на Съвета да посочи лице/лица, упълномощено/и да подпише/ат споразумението от името на Общността.Съставено в Брюксел на 14 март 2005 година.За СъветаПредседателF. Boden--------------------------------------------------


title: 2009/804/ЕО: Решение на Съвета от 9 октомври 2009 година за отмяна на споразуменията между Европейската общност за въглища и стомана и Конфедерация Швейцария

text:
               4.11.2009

               BG

               Официален вестник на Европейския съюз

               L 288/18

      РЕШЕНИЕ НА СЪВЕТА

   от 9 октомври 2009 година
   за отмяна на споразуменията между Европейската общност за въглища и стомана и Конфедерация Швейцария
   (2009/804/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 133 от него във връзка с член 300, параграф 3, първо изречение от него,
   като взе предвид предложението на Комисията,
   като има предвид, че:

               (1)

               По силата на член 97 от Договора за създаване на Европейската общност за въглища и стомана (ЕОВС) срокът на действие на въпросния договор изтече на 23 юли 2002 г.

               (2)

               Съгласно Решение 2002/595/ЕО на представителите на правителствата на държавите-членки, заседаващи в рамките на Съвета (1) правата и задълженията, произтичащи от международните споразумения, сключени от ЕОВС с трети държави, бяха поети от Европейската общност. С Решение 2002/596/ЕО на Съвета (2) Общността встъпи в правата и задълженията, произтичащи от тези споразумения.

               (3)

               От момента на изтичане на Договора за ЕОВС поддържането на особен режим за продуктите от въглища и стомана не е оправдано.

               (4)

               Отмяната на споразуменията между ЕОВС и Конфедерация Швейцария е част от мерките в областта на подобряването на общностното законодателство,

         РЕШИ:
   Член 1
   По взаимно съгласие се отменят следните споразумения между Европейската общност за въглища и стомана и Конфедерация Швейцария:

               1.

               Консултативно споразумение от 7 май 1956 г. между Върховния орган на Европейската общност за въглища и стомана и Конфедерация Швейцария (3);

               2.

               Споразумение от 22 юли 1972 г. между държавите-членки на Европейската общност за въглища и стомана и Конфедерация Швейцария (4);

               3.

               Допълнително споразумение от 22 юли 1972 г. относно действителността за Княжество Лихтенщайн на Споразумението между държавите-членки на Европейската общност за въглища и стомана и Конфедерация Швейцария (5),

         и всички допълнителни споразумения и протоколи, свързани с тях.
   Член 2
   Комисията е упълномощена да отговори на вербалната нота на Мисията на Швейцария към Европейските общности от 10 ноември 2004 г. чрез вербалната нота от приложението към настоящото решение.

      Съставено в Брюксел на 9 октомври 2009 година.

            За Съвета

            Председател

         Å. TORSTENSSON

      (1)  Решение 2002/595/ЕО на представителите на правителствата на държавите-членки, заседаващи в рамките на Съвета, от 19 юли 2002 г. относно последиците от изтичането на Договора за създаване на Европейската общност за въглища и стомана (ЕОВС) за сключени от ЕОВС международни споразумения (ОВ L 194, 23.7.2002 г., стр. 35).

      (2)  Решение 2002/596/ЕО на Съвета от 19 юли 2002 г. относно последиците от изтичането на срока на действие на Договора за създаване на Европейската общност за въглища и стомана (ЕОВС) по отношение на сключените от ЕОВС международни споразумения (ОВ L 194, 23.7.2002 г., стр. 36).

      (3)  ОВ 7, 21.2.1957 г., стр. 85.

      (4)  ОВ L 350, 19.12.1973 г., стр. 13.

      (5)  ОВ L 350, 19.12.1973 г., стр. 29.

      ПРИЛОЖЕНИЕ

         ВЕРБАЛНА НОТА

      Комисията на Европейските общности поднася своите почитания на Мисията на Швейцария към Европейските общности и има честта да потвърди получаването на нейната нота от 10 ноември 2004 г. относно отмяната на няколко споразумения, сключени между Конфедерация Швейцария и Европейската общност за въглища и стомана, в която нота се посочва следното:
      „Мисията на Швейцария към Европейските общности поднася своите почитания на Комисията на Европейските общности и, позовавайки се на Консултативното споразумение от 7 май 1956 г. между Конфедерация Швейцария и Върховния орган на Европейската общност за въглища и стомана, както и на Споразумението от 22 юли 1972 г. между Конфедерация Швейцария и държавите-членки на Европейската общност за въглища и стомана и всички допълнителни споразумения, свързани с тях, има честта да информира Комисията за следното:
      На 19 юли 2002 г. Съветът на Европейския съюз реши да прехвърли на Европейската общност правата и задълженията, произтичащи от международните споразумения, сключени от Европейската общност за въглища и стомана (ЕОВС). Тъй като ЕОВС престана да съществува на 23 юли 2002 г., разпоредбите на споразуменията, които я обвързваха с Конфедерация Швейцария, загубиха практическото си значение. В съответствие с член 54, буква б) от Виенската конвенция за правото на договорите Мисията има честта да предложи на Комисията отмяната по взаимно съгласие на следните споразумения:

                  —

                  Консултативно споразумение от 7 май 1956 г. между Конфедерация Швейцария и Върховния орган на Европейската общност за въглища и стомана,

                  —

                  Споразумение от 22 юли 1972 г. между Конфедерация Швейцария и държавите-членки на Европейската общност за въглища и стомана,

                  —

                  Допълнителен протокол от 17 юли 1980 г. към Споразумението между Конфедерация Швейцария и държавите-членки на Европейската общност за въглища и стомана вследствие на присъединяването на Република Гърция към Общността,

                  —

                  Допълнително споразумение от 22 юли 1972 г. относно действителността за Княжество Лихтенщайн на Споразумението между Конфедерация Швейцария и държавите-членки на Европейската общност за въглища и стомана (със заключителния акт и декларация),

                  —

                  Допълнителен протокол от 17 юли 1980 г. към Допълнителното споразумение относно действителността за Княжество Лихтенщайн на Споразумението между Конфедерация Швейцария и държавите-членки на Европейската общност за въглища и стомана вследствие на присъединяването на Република Гърция към Общността,

                  —

                  Допълнителен протокол към Споразумението между Конфедерация Швейцария и държавите-членки на Европейската общност за въглища и стомана вследствие на прилагането на хармонизираната система за описание и кодиране на стоките,

                  —

                  Допълнителен протокол към Допълнителното споразумение относно действителността за Княжество Лихтенщайн на Споразумението между Конфедерация Швейцария и държавите-членки на Европейската общност за въглища и стомана вследствие на прилагането на хармонизираната система за описание и кодиране на стоките,

                  —

                  Допълнителен протокол към Споразумението между Конфедерация Швейцария и държавите-членки на Европейската общност за въглища и стомана вследствие на присъединяването на Кралство Испания и Португалската република към Общността,

                  —

                  Втори допълнителен протокол към Споразумението между Конфедерация Швейцария и държавите-членки на Европейската общност за въглища и стомана вследствие на присъединяването на Кралство Испания и Португалската република към Общността,

                  —

                  Допълнителен протокол към Допълнителното споразумение относно действителността за Княжество Лихтенщайн на Споразумението между Конфедерация Швейцария и държавите-членки на Европейската общност за въглища и стомана вследствие на присъединяването на Кралство Испания и Португалската република към Общността

            и всички допълнителни споразумения, свързани с тях.
      Ако Комисията е съгласна с настоящото предложение, Мисията има честта да предложи настоящата нота и отговорът на Комисията да съставляват споразумение за отмяна на споменатите споразумения, което влиза в сила на следващия ден след уведомяването за отговора на Общността.“
      Комисията има честта да съобщи на Мисията, че съгласно решението на Съвета от 9 октомври 2009 г. тя подкрепя от името на Европейската общност предложението за отмяна на горепосочените споразумения.
      Поради това предложението на Мисията и настоящата нота съставляват споразумение за отмяна на споменатите споразумения, което поражда действие на следващия ден след нотификацията на настоящия отговор.
      Княжество Лихтенщайн ще бъде информирано за отмяната на тези споразумения.
      Комисията се възползва от възможността да изрази още веднъж пред Мисията своите най-дълбоки почитания.
      Брюксел, г.


title: Решение на Комисията от 15 ноември 2016 година за установяване на позицията, която да бъде заета от името на Европейската общност за атомна енергия в рамките на Съвета за стабилизиране и асоцииране, създаден със Споразумението за стабилизиране и асоцииране между Европейския съюз и Европейската общност за атомна енергия, от една страна, и Косово, от друга страна, по отношение на Решение на Съвета за стабилизиране и асоцииране за приемане на неговия процедурен правилник

text:
                  3.12.2016

                  BG

                  Официален вестник на Европейския съюз

                  C 453/7

            РЕШЕНИЕ НА КОМИСИЯТА
      от 15 ноември 2016 година
      за установяване на позицията, която да бъде заета от името на Европейската общност за атомна енергия в рамките на Съвета за стабилизиране и асоцииране, създаден със Споразумението за стабилизиране и асоцииране между Европейския съюз и Европейската общност за атомна енергия, от една страна, и Косово, от друга страна, по отношение на Решение на Съвета за стабилизиране и асоцииране за приемане на неговия процедурен правилник
      (2016/C 453/10)
      ЕВРОПЕЙСКАТА КОМИСИЯ,
      като взе предвид Договора за създаване на Европейската общност за атомна енергия, и по-специално член 101, параграф 3 от него,
      като има предвид, че:

                  (1)

                  С член 126 от Споразумението за стабилизиране и асоцииране между Европейския съюз и Европейската общност за атомна енергия, от една страна, и Косово (*1), от друга страна, („Споразумението“) се създава Съвет за стабилизиране и асоцииране.

                  (2)

                  В член 127, параграф 2 от Споразумението се предвижда, че Съветът за стабилизиране и асоцииране приема свой процедурен правилник.

                  (3)

                  В член 129, параграф 1 от Споразумението се предвижда, че Съветът за стабилизиране и асоцииране се подпомага от Комитет за стабилизиране и асоцииране („Комитета“).

                  (4)

                  В член 129, параграф 2 от Споразумението се предвижда, че Съветът за стабилизиране и асоцииране определя в своя процедурен правилник задълженията на Комитета, като Съветът за стабилизиране и асоцииране може да делегира всяко от правомощията си на Комитета.

                  (5)

                  В член 131 от Споразумението се предвижда, че Съветът за стабилизиране и асоцииране може да реши да създаде други специализирани комитети или органи, които могат да го подпомагат при изпълнението на неговите задължения. В него се предвижда също така, че в процедурния си правилник Съветът за стабилизиране и асоцииране определя състава и задълженията на тези комитети и органи, както и начина, по който те функционират,

            РЕШИ:
      Член единствен
      Позицията, която да се приеме от името на Европейската общност за атомна енергия в рамките на Съвета за стабилизиране и асоцииране, създаден с член 126 от Споразумението, във връзка с решение на Съвета за стабилизиране и асоцииране за приемане на неговия процедурен правилник, се основава на проекта на решение на Съвета за стабилизиране и асоцииране, приложен към Решение 2016/1232 на Съвета от 18 юли 2016 г. за установяване на позицията, която да бъде заета от името на Европейския съюз в рамките на Съвета за стабилизиране и асоцииране, създаден със Споразумението за стабилизиране и асоцииране между Европейския съюз и неговите държави членки, от една страна, и Косово, от друга страна, по отношение на решение на Съвета за стабилизиране и асоцииране за приемане на неговия процедурен правилник (1).
      В това решение могат да се приемат незначителни изменения, без да е необходимо друго решение на Комисията.

         Съставено в Брюксел на 15 ноември 2016 година.

               За Комисията

            Johannes HAHN

               Член на Комисията

         (*1)  Това название не засяга позициите по отношение на статута и е съобразено с Резолюция 1244/1999 на Съвета за сигурност на ООН и становището на Международния съд относно обявяването на независимост от страна на Косово.

         (1)  ОВ L 202, 28.7.2016 г., стр. 27.


title: Решение (ЕС) 2017/1720 на Европейския парламент от 27 април 2017 година относно освобождаването от отговорност във връзка с изпълнението на бюджета на Агенцията на Европейския съюз за основните права за финансовата 2015 година

text:
               29.9.2017

               BG

               Официален вестник на Европейския съюз

               L 252/319

         РЕШЕНИЕ (ЕС) 2017/1720 НА ЕВРОПЕЙСКИЯ ПАРЛАМЕНТ
   от 27 април 2017 година
   относно освобождаването от отговорност във връзка с изпълнението на бюджета на Агенцията на Европейския съюз за основните права за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Агенцията на Европейския съюз за основните права за финансовата 2015 година,

               —

               като взе предвид доклада на Сметната палата относно годишните отчети на Агенцията на Европейския съюз за основните права за финансовата 2015 година, придружен от отговора на Агенцията (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на Агенцията във връзка с изпълнението на бюджета за финансовата 2015 година (05873/2017 — C8-0050/2017),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 168/2007 на Европейския парламент и на Съвета от 15 февруари 2007 г. за създаване на Агенция на Европейския съюз за основните права (4), и по-специално член 21 от него,

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (5), и по-специално член 108 от него,

               —

               като взе предвид член 94 и приложение IV към своя правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A8-0146/2017),

               1.

               освобождава от отговорност директора на Агенцията на Европейския съюз за основните права във връзка с изпълнението на бюджета на Агенцията за финансовата 2015 година;

               2.

               представя своите забележки в резолюцията по-долу;

               3.

               възлага на своя председател да предаде настоящото решение, както и резолюцията, която е неразделна част от него, на директора на Агенцията на Европейския съюз за основните права, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ C 449, 1.12.2016 г., стр. 203.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 53, 22.2.2007 г., стр. 1.

      (5)  ОВ L 328, 7.12.2013 г., стр. 42.


title: 2012/545/ЕС: Решение на Европейския парламент от 10 май 2012 година относно освобождаването от отговорност във връзка с изпълнението на общия бюджет на Европейския съюз за финансовата 2010 година, раздел II — Съвет

text:
               17.10.2012

               BG

               Официален вестник на Европейския съюз

               L 286/22

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно освобождаването от отговорност във връзка с изпълнението на общия бюджет на Европейския съюз за финансовата 2010 година, раздел II — Съвет
   (2012/545/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2010 година (1),

               —

               като взе предвид окончателните годишни отчети на Европейския съюз за финансовата 2010 година (COM(2011) 473 — C7-0258/2011) (2),

               —

               като взе предвид годишния доклад на Съвета пред органа по освобождаването от отговорност относно вътрешните одити, осъществени през 2010 г.,

               —

               като взе предвид годишния доклад на Сметната палата за изпълнението на бюджета за финансовата 2010 година, придружен от отговорите на институциите (3),

               —

               като взе предвид декларацията за достоверност (4) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2010 г. съгласно член 287 от Договора за функционирането на ЕС,

               —

               като взе предвид член 314, параграф 10 и членове 317, 318 и 319 от Договора за функционирането на ЕС,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,

               —

               като взе предвид Решение № 31/2008 на генералния секретар на Съвета/върховен представител за общата външна политика и политика на сигурност относно възстановяване на пътни разходи на упълномощени представители на членове на Съвета (6),

               —

               като взе предвид Междуинституционалното споразумение между Европейския парламент, Съвета и Комисията от 17 май 2006 г. за бюджетната дисциплина и доброто финансово управление (7),

               —

               като взе предвид член 77 и приложение VI към своя правилник,

               —

               като взе предвид доклада на Комисията по бюджетен контрол (A7-0095/2012),

               1.

               Отлага освобождаването от отговорност на генералния секретар на Съвета във връзка с изпълнението на бюджета на Съвета за финансовата 2010 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейския съюз, Сметната палата, Европейския омбудсман и на Европейския надзорен орган по защита на данните и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ L 64, 12.3.2010 г.

      (2)  ОВ C 332, 14.11.2011 г., стр. 1.

      (3)  ОВ C 326, 10.11.2011 г., стр. 1.

      (4)  ОВ C 332, 14.11.2011 г., стр. 134.

      (5)  ОВ L 248, 16.9.2002 г., стр. 1.

      (6)  Решение, свързано с Процедурния правилник на Съвета от 22 юли 2002 г. (ОВ L 230, 28.8.2002 г., стр. 7).

      (7)  ОВ C 139, 14.6.2006 г., стр. 1.
    ---documentbreak---

               17.10.2012

               BG

               Официален вестник на Европейския съюз

               L 286/23

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 10 май 2012 година
   съдържаща забележките, които са неразделна част от решението за освобождаване от отговорност във връзка с изпълнението на общия бюджет на Европейския съюз за финансовата 2010 година, раздел II — Съвет
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2010 година (1),

               —

               като взе предвид окончателните годишни отчети на Европейските общности за финансовата 2010 година (COM(2011) 473 – C7-0258/2011) (2),

               —

               като взе предвид годишния доклад на Съвета пред органа по освобождаването от отговорност относно вътрешните одити, осъществени през 2010 г.,

               —

               като взе предвид годишния доклад на Сметната палата за изпълнението на бюджета за финансовата 2010 година, придружен от отговорите на институциите (3),

               —

               като взе предвид декларацията за достоверност (4) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2010 г. съгласно член 287 от Договора за функционирането на ЕС,

               —

               като взе предвид член 314, параграф 10 и членове 317, 318 и 319 от Договора за функционирането на ЕС,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,

               —

               като взе предвид Решение № 31/2008 на генералния секретар на Съвета/върховен представител за общата външна политика и политика на сигурност относно възстановяване на пътни разходи на упълномощени представители на членове на Съвета (6),

               —

               като взе предвид Междуинституционалното споразумение между Европейския парламент, Съвета и Комисията от 17 май 2006 г. за бюджетната дисциплина и доброто финансово управление (7),

               —

               като взе предвид член 77 и приложение VI към своя правилник,

               —

               като взе предвид доклада на Комисията по бюджетен контрол (A7-0095/2012),

               1.

               Отлага своето решение за освобождаване от отговорност на генералния секретар на Съвета във връзка с изпълнението на бюджета на Съвета за финансовата 2010 година, за да може Парламентът да се възползва в този случай от наличието на два срока в графика за освобождаване от отговорност, с цел постигането на евентуално споразумение с действащото председателство.

               2.

               Отбелязва факта, че в годишния си доклад за 2010 г. Сметната палата заключи, че въз основа на извършените одити за годината, приключила на 31 декември 2010 г., плащанията за административни и други разходи на институциите и органите не са засегнати от съществени грешки; подчертава, че вероятният процент грешки в областта на административните разходи като цяло се оценява на 0,4 % (вж. точки 7.9 и 7.10).

               3.

               Потвърждава, че е получил набор от документи за процедурата по освобождаване от отговорност за 2010 г. (окончателните финансови отчети за 2010 г., включително отчетите, доклада за финансовата дейност и обобщението на вътрешните одити за 2010 г.); все още очаква да получи всички необходими документи за освобождаването от отговорност във връзка с изпълнението на бюджета (включително тези за пълния вътрешен одит, извършен през 2010 г.).

               4.

               Изразява надежда, че Парламентът ще получи пълния годишен доклад за дейността; настоява към годишния доклад за дейността да бъде добавена и подробна таблица за всички служители на Съвета, класифицирани по категория, степен, пол, участие в професионално обучение и националност.

               5.

               Подчертава, че в годишния си доклад за 2010 г. Сметната палата критикува финансирането на строителния проект „Residence Palace“ заради авансови плащания (вж. параграф 7.19); отбелязва, че Сметната палата констатира, че през периода 2008—2010 г. общата сума на авансовите плащания на Съвета възлиза на 235 000 000 EUR; констатира, че платените суми идват от неизползвани в достатъчна степен бюджетни редове; подчертава, че изразът „неизползвани в достатъчна степен“ е политически коректният начин да се посочи наличието на завишен бюджет; подчертава, че през 2010 г. Съветът увеличи сумата по бюджетен ред „Придобиване на недвижима собственост“ с 40 000 000 EUR.

               6.

               Отбелязва обясненията на Съвета, че бюджетните кредити са предоставени посредством трансфери, разрешени от бюджетния орган в съответствие с процедурите, предвидени в членове 22 и 24 от Финансовия регламент.

               7.

               Споделя становището на Сметната палата, че тази процедура нарушава принципа на точност на бюджета въпреки икономиите, получени от неплащането на наем.

               8.

               Отбелязва отговора на Съвета, че сумите по бюджетните редове за устни преводи и за пътни разноски на делегациите следва да отговарят в по-голяма степен на реалното им използване, и призовава за по-добро бюджетно планиране, за да се избегнат в бъдеще настоящите практики.

               9.

               Припомня на Сметната палата искането на Парламента за задълбочена оценка на системите за надзор и контрол на Съвета, подобно на оценките, извършени за Съда, Европейския омбудсман и Европейския надзорен орган по защита на данните при изготвянето на годишния доклад на Сметната палата за финансовата 2010 година.

               10.

               Изразява съжаление относно срещнатите затруднения при процедурите по освобождаване от отговорност за финансовата 2007, 2008 и 2009 година, които се дължаха на нежеланието на Съвета да участва в открит и официален диалог с Комисията по бюджетен контрол, както и да отговаря на въпросите на тази комисия; припомня, че Парламентът отказа освобождаването от отговорност на генералния секретар на Съвета във връзка с изпълнението на бюджета на Съвета за финансовата 2009 година на основанията, посочени в неговите резолюции от 10 май 2011 г. (8) и 25 октомври 2011 г. (9).

               11.

               Отново изразява становището си, че европейските данъкоплатци имат пълното право да очакват целият бюджет на Съюза, включително всички средства, управлявани независимо от отделните институции и агенции на Съюза, да подлежи на пълен обществен контрол.

               12.

               Изразява съжаление поради факта, че Съветът счита, че единствено той от всички институции на Съюза не носи отговорност за използването на предоставените му средства.

               13.

               Подчертава погрешния аргумент на Съвета, че освобождаването от отговорност на Комисията означава освобождаване от отговорност за изпълнението на целия бюджет на Съюза, включително средствата от бюджета, използвани от Съвета, противоречи на логиката; поддържа идеята, че Комисията не следва да бъде оправомощавана да контролира и управлява своя бюджет; счита, че единственото логично решение на това противоречие е Съветът да прикани Комисията да поеме контрол над своите финанси или да участва пълноправно в стандартната процедура по освобождаване от отговорност, което трябва задължително да следва mutatis mutandis пълните процедури, прилагани за всички други институции на Европейския съюз.

               14.

               Отново посочва, че Парламентът все още очаква отговора на Съвета за действията и искането за предоставяне на документите, посочени в двете горепосочени резолюции; призовава генералния секретар на Съвета да предостави на комисията на Парламента, която отговаря за процедурата по освобождаване от отговорност, пълни писмени отговори на следните въпроси:

                           а)

                           следва да се отбележи, че при провеждането в комисията на Парламента, която отговаря за процедурата по освобождаване от отговорност, на предишни дебати относно освобождаването на Съвета от отговорност във връзка с изпълнението на бюджета, Съветът не присъстваше редовно на съответните заседания; все пак е изключително важно Съветът да участва в тях, за да може да отговори на въпросите, задавани от членовете на комисията относно освобождаването от отговорност на Съвета. Съветът съгласен ли е да присъства на бъдещи дебати във връзка с освобождаването от отговорност на Съвета, провеждани в комисията на Парламента, отговаряща за процедурата по освобождаване от отговорност?

                           б)

                           защо Съветът променя представянето/формата на вътрешния одит всяка година? Защо всяка година вътрешният одит е толкова кратък, общ и неясен? След процедурата по освобождаване от отговорност за 2010 г. Съветът ще представя ли вътрешния одит на друг(и) език(ци) освен на френски?

                           в)

                           извършен ли е външен одит? Ако да, може ли комисията на Парламента, която отговаря за процедурата по освобождаване от отговорност, да го види? Ако не е извършен външен одит, защо Съветът е решил да не го провежда?

                           г)

                           досега дейността на Съвета предполагаше осигуряване на съфинансиране от страна на Комисията, което се увеличи след влизането в сила на Договора от Лисабон. Какви системи за одит и контрол са въведени, за да се гарантира пълна прозрачност? Като се има предвид, че Договорът от Лисабон увеличи съфинансирането от страна на Комисията, какво е разбирането на Съвета за „отговаряне на съответни въпроси“?

                           д)

                           в годишния си доклад за 2009 г. Сметната палата установи, че при две от шестте одитирани процедури за възлагане на обществени поръчки Съветът не е спазил правилата на Финансовия регламент за публикуване на резултатите от процедурата. Съветът извършил ли е проверка на други извадки от подобни процедури за възлагане на обществени поръчки? Вътрешната процедура рационализирана ли е, за да се избегнат в бъдеще подобни случаи?

                           е)

                           специални представители на Европейския съюз: следва да се посочи щатът (всички служители, включени в щатното разписание, и др.) – брой длъжности и степен на специалните представители на Европейския съюз в рамките на Съвета през 2009 г. Как и кога длъжностите за специални представители на ЕС ще бъдат разпределени между Съвета и Европейската служба за външна дейност (ЕСВД)? Какъв беше бюджетът за пътувания за всеки специален представител на ЕС? Колко от специалните представители на ЕС бяха прехвърлени към ЕСВД на 1 януари 2011 г.? Колко от тях ще останат в Съвета и защо?

                           ж)

                           Съветът подчертава бюджетните въпроси, свързани с последиците от влизането в сила на Договора от Лисабон, в точка 2.2 от финансовия доклад за дейността (11327/2010, FIN 278). Съветът реши ли проблемите, свързани с разходите на г-н Солана? Каква част от разходите идва от бюджета на Съвета и каква част е от бюджета на Комисията?

                           з)

                           какви са оперативните разходи, административните разходи, разходите за персонал, сгради и др., предвидени от Съвета за 2009 г. с цел създаване на длъжността „върховен представител на Съюза по въпросите на външните работи и политиката на сигурност/заместник-председател на Комисията“?

                           и)

                           върховният представител/заместник-председател на Комисията встъпи в длъжност на 1 декември 2009 г. Как бяха разпределени разходите между Съвета и Комисията (за персонал, пътувания и др.)? Как изготви Съветът бюджета за върховния представител/заместник-председател на Комисията за 2010 г.? Кои бюджетни редове и суми бяха запазени за неговите дейности?

                           й)

                           как освободеното в процеса на прехвърляне на персонал към ЕСВД офис пространство ще повлияе на плановете на Съвета по отношение на сградите? Предприети ли са мерки за последващо използване на това офис пространство? Какви са очакваните разходи за преместването? Кога са публикувани обявленията за обществени поръчки за преместването (ако има такива)?

                           к)

                           какъв беше размерът на административните и оперативните разходи за задачите по линия на Общата външна политика и политика на сигурност/Общата политика на сигурност и отбрана (ОВППС/ОПСО), които бяха най-малкото частично финансирани от бюджета на Съюза през 2009 г.? Каква беше общата сума на разходите за ОВППС през 2009 г.? Може ли Съветът да определи поне основните мисии и разходите за тях през 2009 г.?

                           л)

                           какви са разходите за срещи на работните групи на Съвета за ОВППС/ОПСО в Брюксел и на други места и кога са проведени тези срещи?

                           м)

                           какви бяха административните разходи за осъществяването на военни операции по линия на ОВППС/ОПСО? Какъв дял от общата сума на разходите за военни операции е за сметка на бюджета на Съюза?

                           н)

                           какви бяха административните разходи за функционирането на механизма „ATHENA“, колко длъжности бяха необходими за този механизъм и някоя от въпросните длъжности ще бъде ли прехвърлена към ЕСВД? Пред кого ще се отчитат тези служители?

                           о)

                           процентът на заетост на длъжностите от щатното разписание на Съвета не е висок (91 % през 2009 г. и 90 % през 2008 г.). Оказва ли този постоянно нисък процент някакво отражение върху функциите на генералния секретариат на Съвета? Може ли генералният секретариат на Съвета да изпълнява всички свои функции при настоящия процент на заетост на местата? По-ниският процент на заетост на местата характерен ли е за определени услуги? Какви са причините за продължаващото несъответствие?

                           п)

                           какъв е общият брой на местата, определени за задачите по координиране на политиките и административна подкрепа (така, както са определени в годишните доклади на Комисията за оценка на персонала)? Какъв е процентът на тези места в сравнение с общия брой места?

                           р)

                           за постигане на административните цели през 2009 г. Съветът добави дистанционната работа към своите процедури на работа. Съветът как доказва ефективността на тази процедура на работа? Освен това към Съвета се отправя призив да докладва за предприетите в това отношение допълнителни мерки, и по-специално мерките за подобряване на качеството на финансовото управление, както и тяхното въздействие;

                           с)

                           Съветът увеличи броя на своите длъжности с 15 места (8 AD и 7 AST) с цел покриване на нуждите от служители в ирландския езиков отдел. Колко служители има в другите езикови отдели (персонал за всеки език)? Има ли вече служители, назначени на работа за/от страните кандидатки? Ако отговорът е положителен, за колко места става въпрос (отделно за всяка страна и език)?

                           т)

                           „групата за размисъл“ беше създадена на 14 декември 2007 г. и нейните членове бяха назначени на 15 и 16 октомври 2008 г. Защо необходимото финансиране не можа да бъде предвидено и включено в бюджета за 2009 г.? Счита ли се, че трансферът на средства в рамките на бюджета за 2009 г. от резерва за непредвидени разходи по бюджетна позиция, финансираща структура, замислена през 2007 г., не оказва никакво отражение върху бюджета? Съветът отдели 1 060 000 EUR за „групата за размисъл“. Колко места могат да бъдат предвидени за тази група?

                           у)

                           разходите за пътувания на делегациите изглежда все още са проблемни (вж. бележка на Съвета от 15 юни 2010 г., SGS10 8254, подточка 2, стр. 4). Защо тези разходи фигурират в толкова много различни бюджетни редове?

                           ф)

                           защо при извършването на вътрешния одит все още се счита за необходимо добавянето на „пътни разноски на делегатите и разходи за устен превод“ след острите критики в последните две резолюции на Парламента относно освобождаването от отговорност на Съвета?

                           х)

                           Съветът отново не е усвоил напълно бюджетните кредити за устен превод, за да осигури допълнително финансиране за пътните разноски на делегациите. Следователно реално използваните бюджетни кредити за пътни разноски през 2009 г. бяха доста под първоначалния бюджет (36 100 000 EUR първоначално предвидени бюджетни кредити и 48 100 000 EUR на разположение след трансфер на бюджетни кредити, спрямо 22 700 000 EUR бюджетни кредити за поети задължения). Какви бяха причините за трансфера на сумата от 12 000 000 EUR (вж. финансов доклад за дейността – 11327/2010, FIN 278 – точка 3.3.2, подточка 6)? Защо Съветът оценява сумата на средствата, прехвърлени от устен превод към пътни разноски на делегатите, на 12 000 000 EUR на стр. 12 и на 10 558 362 EUR на стр. 13? За какво е изхарчена останалата сума, прехвърлена от устни преводи (общата сума, прехвърлена от устни преводи, възлиза на 17 798 362 EUR)? Освен това към Съвета се отправя призив да обясни множеството нареждания за събиране на вземания, осъществени преди 2009 г. и пренесени към 2009 г. (12 300 000 EUR), както и възстановяването на средства във връзка с декларации за 2007 г. (6 300 000 EUR).

                           ц)

                           през 2009 г., както и през 2008 г. Съветът преразпредели значителна част от своя бюджет за сградния фонд, по-конкретно като увеличи повече от два пъти първоначално отпуснатите средства за придобиването на сградата „Residence Palace“ (преразпределяне на 17 800 000 EUR, в допълнение към 15 000 000 EUR, заделени в бюджета за 2009 г.). Какви са причините за това? Може ли генералният секретар на Съвета да представи конкретни цифри за икономиите, постигнати в резултат на това? Какви бяха първоначално предвидените разходи за сградата „Residence Palace“? Смята ли Съветът, че първоначално предвидените разходи ще бъдат точни или разходите могат да бъдат по-високи от очакваното? Какви мерки са предвидени за финансиране на сградата?

                           ч)

                           изпълнение на бюджета на Съвета – пренесени бюджетни кредити: може ли Съветът да уточни приблизителната сума и предмета на фактурите за 2009 г., които не бяха получени през юни 2010 г. и които следователно бяха прехвърлени към следващата година?

                           ш)

                           пренесените към 2010 г. бюджетни кредити от целеви приходи, натрупани през 2009 г., възлизат на 31 800 000 EUR, т.е. около 70 % от целевите приходи за 2009 г. Какви са причините за този висок процент на пренос на бюджетни кредити? Какво ще стане или е станало с тези приходи през 2010 г.?

                           щ)

                           какво означава „техническа провизия от 25 000 000 EUR за започване на работата на Европейския съвет през 2010 г.“? (вж. финансов доклад за дейността – 11327/2010, FIN 278 – точка 3.1, подточка 4);

                           аа)

                           какво е равнището на поверителност за различните бюджетни редове от бюджета на Съвета?

                           аб)

                           може ли Съветът да посочи конкретните мерки, предприети за подобряване на качеството на финансовото управление на Съвета, по-специално по отношение на въпросите, повдигнати в параграф 5 от резолюцията на Парламента от 25 ноември 2009 г. (10), придружаваща неговото решение за освобождаване от отговорност на Съвета за финансовата 2007 г.?

                           ав)

                           призовава генералния секретар на Съвета да предостави на комисията на Парламента, която отговаря за процедурата по освобождаване от отговорност, следните документи:

                                       —

                                       пълния списък с трансфери на бюджетни кредити във връзка с бюджета на Съвета за 2009 г.,

                                       —

                                       писмена декларация за командировъчните разходи на Съвета, извършени от специалните представители на ЕС,

                                       —

                                       декларация на държавите членки за 2007 г. (вж. финансов доклад за дейността – 11327/2010, FIN 278 – точка 3.2.2, подточка 2); както и

                                       —

                                       доклада на „групата за размисъл“, за да се разбере защо този доклад струва 1 060 000 EUR (вж. финансов доклад за дейността – 11327/2010, FIN 278 – точка 2).

               15.

               Отбелязва отговора на Комисията от 25 ноември 2011 г. на писмото на председателя на Комисията по бюджетен контрол, в който Комисията заявява, че е желателно Парламентът да продължава да освобождава от отговорност, да отлага или отказва освобождаването от отговорност на другите институции, както е било досега.

               16.

               Припомня, че на 31 януари 2012 г. председателят на Комисията по бюджетен контрол изпрати писмо до действащото председателство на Съвета, като подчерта желанието си за установяване на политически диалог и предаде допълнителни въпроси на парламентарната комисия относно освобождаването от отговорност на Съвета; следователно се надява, че Съветът ще предаде на комисията, отговаряща за процедурата по освобождаване от отговорност, попълнения въпросник, приложен към писмото на председателя, преди дебата в пленарна зала.

               17.

               Все пак изразява съжаление за това, че Съветът отказа да присъства на официалните заседания на Комисията по бюджетен контрол, свързани с неговото освобождаване от отговорност.

               18.

               Подчертава правото на Парламента да освобождава от отговорност, по препоръка на Съвета, в съответствие с процедурата, предвидена в Договора за функционирането на Европейския съюз, която следва да се тълкува с оглед на нейния контекст и цел, която е да се подложи изпълнението на целия бюджет на Съюза на парламентарен контрол и проверка, без изключения, и да се вземе независимо решение за освобождаване от отговорност не само по отношение на раздела от бюджета, изпълняван от Комисията, но и по отношение на разделите от бюджета, изпълнявани от другите институции, посочени в член 1 от Финансовия регламент.

               19.

               Отбелязва, че Съветът трябва да действа по прозрачен начин и да носи пълна отговорност пред европейските граждани за средствата, които са му предоставени като институция на Съюза; настоява, че това означава, че Съветът трябва да участва пълноценно и добросъвестно в годишната процедура по освобождаване от отговорност във връзка с изпълнението на бюджета:

                           —

                           като дава подробни отговори на годишния въпросник, изготвен от компетентната парламентарна комисия,

                           —

                           като участва във всяко публично изслушване, организирано от комисията съобразно изискванията,

                           —

                           като си осигури представителство на всички важни заседания на комисията, когато се обсъжда освобождаването от отговорност.

               20.

               Счита, че междуинституционалното сътрудничество между Парламента и Съвета е от изключително значение за контрола по изпълнението на бюджета на Съюза; в тази връзка призовава Съвета да отговори на все още непопълнения въпросник, изпратен му от Парламента.

               21.

               Призовава Съвета да обсъди годишното освобождаване от отговорност за изпълнението на общия бюджет на Съюза в рамките на публичната част от заседанието на Съвета.

      (1)  ОВ L 64, 12.3.2010 г.

      (2)  ОВ C 332, 14.11.2011 г., стр. 1.

      (3)  ОВ C 326, 10.11.2011 г., стр. 1.

      (4)  ОВ C 332, 14.11.2011 г., стр. 134.

      (5)  ОВ L 248, 16.9.2002 г., стр. 1.

      (6)  Решение, свързано с Процедурния правилник на Съвета от 22 юли 2002 г. (ОВ L 230, 28.8.2002 г., стр. 7).

      (7)  ОВ C 139, 14.6.2006 г., стр. 1.

      (8)  ОВ L 250, 27.9.2011 г., стр. 25.

      (9)  ОВ L 313, 26.11.2011 г., стр. 13.

      (10)  ОВ L 19, 23.1.2010 г., стр. 9.


title: Решение на Съвета от 22 ноември 2010 година за назначаване на членовете и заместник-членовете в управителния съвет на Европейската агенция за безопасност и здраве при работа

text:
               27.11.2010

               BG

               Официален вестник на Европейския съюз

               C 322/3

         РЕШЕНИЕ НА СЪВЕТА
   от 22 ноември 2010 година
   за назначаване на членовете и заместник-членовете в управителния съвет на Европейската агенция за безопасност и здраве при работа
   2010/C 322/02
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 2062/94 на Съвета от 18 юли 1994 г. за създаване на Европейска агенция за безопасност и здраве при работа (1), и по-специално член 8 от него,
   като взе предвид списъците на кандидатури за членове, представени на Съвета от правителствата на държавите-членки и от организациите на работодателите и на работниците,
   като взе предвид списъците на членове и заместник-членове в Консултативния комитет за безопасност и здраве на работното място,
   като има предвид, че:

               (1)

               С решението си от 8 ноември 2007 г. (2) Съветът назначи членовете и заместник-членовете в управителния съвет на Европейската агенция за безопасност и здраве при работа за периода от 8 ноември 2007 г. до 7 ноември 2010 г.

               (2)

               Членовете и заместник-членовете в управителния съвет следва да бъдат назначени за тригодишен мандат,

         ПРИЕ НАСТОЯЩОТО РЕШЕНИЕ:
   Член 1
   Назначават се следните лица за членове и заместник-членове в управителния съвет на Европейската агенция за безопасност и здраве при работа за периода от 8 ноември 2010 г. до 7 ноември 2013 г.:
   I.   ПРЕДСТАВИТЕЛИ НА ПРАВИТЕЛСТВАТА

               Държава

               Членове

               Заместник-членове

               Белгия

               г-н Willy IMBRECHTS

               г-н Christian DENEVE

               България

               г-н Атанас КОЛЧАКОВ

               г-жа Дарина КОНОВА

               Чешка република

               г-жа Daniela KUBÍČKOVÁ

               г-жа Anežka SIXTOVÁ

               Дания

               г-жа Charlotte SKJOLDAGER

               г-жа Annemarie KNUDSEN

               Германия

               г-н Ulrich RIESE

               г-н Kai SCHÄFER

               Естония

               г-н Tiit KAADU

               г-жа Pille STRAUSS-RAATS

               Ирландия

               г-н Daniel KELLY

               г-жа Mary DORGAN

               Гърция

               г-жа Elissavet GALANOPOULOU

               г-н Antonios CHRISTODOULOU

               Испания

               г-жа Concepción PASCUAL LIZANA

               г-н Mario GRAU RIOS

               Франция

               г-жа Mireille JARRY

               г-н Laurent GRANGERET

               Италия

               Кипър

               г-н Leandros NICOLAIDES

               г-н Anastassios YIANNAKI

               Латвия

               г-н Renārs LŪSIS

               г-жа Jolanta GEDUŠA

               Литва

               г-жа Aldona SABAITIENĖ

               г-жа Vilija KONDROTIENĖ

               Люксембург

               Унгария

               Малта

               Нидерландия

               г-н M. P. FLIER

               г-н M. G. DEN HELD

               Австрия

               г-жа Gertrud BREINDL

               г-жа Eva-Elisabeth SZYMANSKI

               Полша

               г-жа Danuta KORADECKA

               г-н Daniel Andrzej PODGÓRSKI

               Португалия

               г-н Luís Filipe NASCIMENTO LOPES

               г-н José Manuel dos SANTOS

               Румъния

               г-н Marian TĂNASE

               г-жа Anca Mihaela PRICOP

               Словения

               г-жа Tatjana PETRIČEK

               г-н Jože HAUKO

               Словакия

               г-жа Laurencia JANČUROVÁ

               г-жа Elena PALIKOVÁ

               Финландия

               г-н Leo SUOMAA

               г-н Erkki YRJÄNHEIKKI

               Швеция

               г-н Mikael SJÖBERG

               г-н Stefan HULT

               Обединено кралство

               г-н Clive FLEMING

               г-н Stuart BRISTOW

   II.   ПРЕДСТАВИТЕЛИ НА ОРГАНИЗАЦИИТЕ НА РАБОТНИЦИТЕ

               Държава

               Членове

               Заместник-членове

               Белгия

               г-н François PHILIPS

               г-н Herman FONCK

               България

               г-н Александър ЗАГОРОВ

               г-н Иван КОКАЛОВ

               Чешка република

               г-н Jaroslav ZAVADIL

               г-н Miroslav KOSINA

               Дания

               г-н Jan KAHR FREDERIKSEN

               г-жа Lone JACOBSEN

               Германия

               Естония

               г-н Argo SOON

               г-н Ülo KRISTJUHAN

               Ирландия

               г-н Sylvester CRONIN

               г-жа Esther LYNCH

               Гърция

               г-н Ioannis ADAMAKIS

               г-н Ioannis VASSILOPOULOS

               Испания

               г-жа Marisa RUFINO

               г-н Pedro J. LINARES

               Франция

               г-н Gilles SEITZ

               г-н Henri FOREST

               Италия

               г-н Sebastiano CALLERI

               г-жа Gabriella GALLI

               Кипър

               г-жа Maria THEOCHARIDOU

               г-н Nicos ANDREOU

               Латвия

               г-н Ziedonis ANTAPSONS

               г-н Mārtiņš PUŽULS

               Литва

               г-н Vitalius JARMONTOVIČIUS

               г-н Gediminas MOZŪRA

               Люксембург

               Унгария

               г-н Károly GYÖRGY

               г-жа Erika KOLLER

               Малта

               Нидерландия

               г-н H. VAN STEENBERGEN

               г-жа Sonja BALJEU

               Австрия

               Полша

               г-н Mariusz ŁUSZCZYK

               г-жа Iwona PAWLACZYK

               Португалия

               Румъния

               Словения

               г-жа Lučka BÖHM

               г-жа Andreja MRAK

               Словакия

               г-н Bohuslav BENDÍK

               г-н Alexander ŤAŽÍK

               Финландия

               г-жа Raili PERIMÄKI

               г-н Erkki AUVINEN

               Швеция

               г-жа Christina JÄRNSTEDT

               г-н Börje SJÖHOLM

               Обединено кралство

               г-н Hugh ROBERTSON

               г-жа Liz SNAPE

   III.   ПРЕДСТАВИТЕЛИ НА ОРГАНИЗАЦИИТЕ НА РАБОТОДАТЕЛИТЕ

               Държава

               Членове

               Заместник-членове

               Белгия

               г-н Kris DE MEESTER

               г-н André PELEGRIN

               България

               г-н Георги СТОЕВ

               Чешка република

               г-н Karel PETRŽELKA

               г-н Martin RÖHRICH

               Дания

               г-н Thomas PHILBERT NIELSEN

               Германия

               г-н Eckhard METZE

               г-н Herbert BENDER

               Естония

               г-н Marek SEPP

               г-жа Veronika KAIDIS

               Ирландия

               г-жа Theresa DOYLE

               г-н Kevin ENRIGHT

               Гърция

               г-н Pavlos KYRIAKOGGONAS

               г-жа Natassa AVLONITOU

               Испания

               г-жа Pilar IGLESIAS VALCARCE

               г-жа Laura CASTRILLO NÚÑEZ

               Франция

               г-жа Nathalie BUET

               г-н Patrick LÉVY

               Италия

               г-жа Fabiola LEUZZI

               Кипър

               г-н Polyvios POLYVIOU

               г-жа Lena PANAYIOTOU

               Латвия

               г-жа Liene VANCĀNE

               Литва

               г-н Vaidotas LEVICKIS

               г-н Jonas GUZAVIČIUS

               Люксембург

               г-н François ENGELS

               г-н Pierre BLAISE

               Унгария

               г-н Géza BOMBERA

               Малта

               г-н Joe DELIA

               г-н John SCICLUNA

               Нидерландия

               г-н W. M. J. M VAN MIERLO

               г-н G. O. H. MEIJER

               Австрия

               г-жа Christa SCHWENG

               г-жа Alexandra SCHÖNGRUNDNER

               Полша

               Португалия

               г-н Marcelino PENA E COSTA

               г-н Luís HENRIQUE

               Румъния

               г-н Mr Ovidiu NICOLESCU

               г-н Adrian IZVORANU

               Словения

               г-н Igor ANTAUER

               г-жа Maja SKORUPAN

               Словакия

               г-н Róbert MAJTNER

               Финландия

               г-жа Katja LEPPÄNEN

               г-н Rauno TOIVONEN

               Швеция

               г-жа Bodil MELLBLOM

               г-жа Cecilia ANDERSON

               Обединено кралство

               г-н Neil CARBERRY

               г-н Keith SEXTON

         Член 2
   Членовете и заместник-членовете, чиито кандидатури все още не са представени, ще бъдат назначени от Съвета на по-късна дата.
   Член 3
   Настоящото решение влиза в сила в деня на приемането му.

      Съставено в Брюксел на 22 ноември 2010 година.

            За Съвета

            Председател

         S. VANACKERE

      (1)  ОВ L 216, 20.8.1994 г., стр. 1.

      (2)  ОВ C 271, 14.11.2007 г., стр. 4.


title: 2008/372/ЕО: Решение на Съвета от 12 февруари 2008 година за подписване и временно прилагане на Протокол към Евросредиземноморското споразумение за асоцииране между Европейските общности и техните държави-членки, от една страна, и Държавата Израел, от друга страна, относно Рамково споразумение между Европейската общност и Държавата Израел за общите принципи на участие на Държавата Израел в програмите на Общността

text:
               17.5.2008

               BG

               Официален вестник на Европейския съюз

               L 129/39

         РЕШЕНИЕ НА СЪВЕТА
   от 12 февруари 2008 година
   за подписване и временно прилагане на Протокол към Евросредиземноморското споразумение за асоцииране между Европейските общности и техните държави-членки, от една страна, и Държавата Израел, от друга страна, относно Рамково споразумение между Европейската общност и Държавата Израел за общите принципи на участие на Държавата Израел в програмите на Общността
   (2008/372/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 310 от него във връзка с член 300, параграф 2, първа алинея, първо и второ изречение,
   като взе предвид предложението на Комисията,
   като има предвид, че:

               (1)

               На 18 юни 2007 г., Съветът упълномощи Комисията да проведе преговори относно протокол към Евросредиземноморското споразумение за асоцииране между Европейските общности и техните държави-членки, от една страна, и Държавата Израел, от друга страна, относно Рамково споразумение за общите принципи на участие на Държавата Израел в програмите на Общността.

               (2)

               Преговорите приключиха по удовлетворителен за Комисията начин.

               (3)

               В член 10 от протокола, който бе договорен с Държавата Израел, се предвижда временно прилагане на протокола преди влизането му в сила.

               (4)

               При условие за сключването му на по-късна дата, протоколът следва да бъде подписан от името на Общността и нейните държави-членки и да бъде прилаган временно,

         РЕШИ:
   Член 1
   С настоящото председателят на Съвета се упълномощава да посочи лице/лица, оправомощено(и) да подпише(ат) от името на Общността и на нейните държави-членки Протокола към Евро-средиземноморското споразумение за асоцииране между Европейските общности и техните държави-членки, от една страна, и Държавата Израел, от друга страна, относно Рамково споразумение между Европейската общност и Държавата Израел за общите принципи на участие на Държавата Израел в програмите на Общността.
   Член 2
   Протоколът се прилага временно от датата на подписването му при условие за сключването му на по-късна дата.

      Съставено в Брюксел на 12 февруари 2008 година.

            За Съвета

            Председател

         A. BAJUK

    ---documentbreak---

               17.5.2008

               BG

               Официален вестник на Европейския съюз

               L 129/40

         ПРОТОКОЛ
   към Евросредиземноморското споразумение за асоцииране между Европейските общности и техните държави-членки, от една страна, и Държавата Израел, от друга страна, относно Рамково споразумение между Европейската общност и Държавата Израел за общите принципи на участие на Държавата Израел в програмите на Общността
   ЕВРОПЕЙСКАТА ОБЩНОСТ, наричана по-долу „Общността“,
   от една страна,
   и
   ДЪРЖАВАТА ИЗРАЕЛ, наричана по-долу „Израел“,
   от друга страна,
   като имат предвид, че:

               (1)

               Израел сключи Евросредиземноморско споразумение за асоцииране между Европейските общности и техните държави-членки, от една страна, и Държавата Израел, от друга страна, на 20 ноември 1995 г. (1)

               (2)

               На 17 и 18 юни 2004 г., Европейският съвет в Брюксел приветства предложенията на Комисията за европейска политика за съседство (ЕПС) и одобри свързаните с тях заключения на Съвета от 14 юни 2004 г.

               (3)

               Впоследствие, Съветът многократно е приемал заключения в подкрепа на тази политика.

               (4)

               На 5 март 2007 г., Съветът изрази подкрепата си за глобалния и общ подход, определен в Съобщение на Комисията от 4 декември 2006 г., за да бъде предоставена възможност на партньорите по ЕПС да вземат участие в работата на агенциите и в програмите на Общността в зависимост от заслугите си и тогава, когато основните актове позволяват това.

               (5)

               Израел е изразил желание да участва в редица програми на Общността.

               (6)

               Конкретните условия и срокове, по-специално финансовите вноски, както и процедурите за отчитане и оценка, свързани с участието на Израел във всяка отделна програма, следва да се определят чрез споразумение между Комисията, действаща от името на Общността, и Израел,

         СЕ СПОРАЗУМЯХА ЗА СЛЕДНОТО:
   Член 1
   Израел се допуска до участие във всички текущи и бъдещи програми на Общността, които са отворени за участие на Израел, съгласно разпоредбите за приемане на тези програми.
   Член 2
   Израел участва финансово с вноски в общия бюджет на Европейския съюз в съответствие с конкретните програми, в които участва.
   Член 3
   Представителите на Израел се допускат да участват като наблюдатели и по въпросите, които засягат Израел, в управителните комитети, натоварени с мониторинга на програмите с неговото финансово участие.
   Член 4
   Доколкото е възможно, за проектите и инициативите, представени от участниците от Израел, по отношение на съответните програми важат същите условия, правила и процедури, като приложимите спрямо държавите-членки.
   Член 5
   Конкретните срокове и условия за участие на Израел във всяка програма, и по-конкретно дължимата финансова вноска, както и процедурите за отчитане и оценка, се определят чрез споразумение между Комисията, действаща от името на Общността, и компетентните власти на Израел (меморандум за разбирателство).
   Ако Израел кандидатства за външна помощ от Общността, за да участва в определена програма на Общността въз основа на Регламент (ЕО) № 1638/2006 на Европейския парламент и на Съвета от 24 октомври 2006 г. за определяне на общи разпоредби относно установяване на Европейски инструмент за съседство и партньорство (2) или съгласно друг, подобен регламент, предвиждащ външна помощ за Израел от Общността, който може да бъде приет в бъдеще, условията, свързани с ползването на помощта на Общността от страна на Израел, се определят чрез споразумение за финансиране.
   Член 6
   В съответствие с Финансовия регламент на Общността всеки меморандум за разбирателство трябва да посочва, че финансовите проверки или одитите се извършват от или под ръководството на Комисията, ОЛАФ и Сметната палата.
   Следва да се изготвят подробни разпоредби, уреждащи финансовите проверки и одита, административните мерки, санкциите и възстановяването на суми, които позволяват предоставянето на Комисията, ОЛАФ и Сметната палата на правомощия, равностойни на тези, с които разполагат по отношение на бенефициерите или изпълнителите, установени в Общността.
   Член 7
   Настоящият протокол относно Рамково споразумение се прилага за периода на действие на Евросредиземноморското споразумение за асоцииране между Европейските общности и техните държави-членки, от една страна, и Държавата Израел, от друга страна.
   Настоящият протокол се подписва и одобрява от Общността и от Израел в съответствие с техните собствени процедури.
   Всяка договаряща страна може да денонсира настоящия протокол чрез писмена нотификация до другата страна. Действието на настоящия се прекратява шест месеца след датата на такава нотификация.
   Член 8
   Не по-късно от три години след датата на влизане в сила на настоящия протокол и на всеки три години след това двете договарящи страни могат да преразгледат изпълнението на настоящия протокол въз основа на действителното участие на Израел в една или повече програми на Общността.
   Член 9
   Настоящият протокол се прилага на териториите, на които се прилага Договорът за създаване на Европейската общност, и при условията, предвидени в този договор, от една страна, и от друга страна — на територията на Израел.
   Член 10
   Настоящият протокол влиза в сила на първия ден от месеца, следващ датата, на която страните се нотифицират взаимно по дипломатически път за приключването на необходимите за влизането му в сила процедури.
   Страните се споразумяват, че до влизането му в сила и без да се засяга изпълнението на вътрешните им процедури, разпоредбите на настоящия протокол се прилагат временно от датата на неговото подписване при условие за сключването му на по-късна дата.
   Член 11
   Настоящият протокол е съставен в два еднообразни екземпляра на всеки от официалните езици на договарящите страни.
   Текстовете на всички езици са автентични.
   Член 12
   Настоящият протокол съставлява неразделна част от Евросредиземноморското споразумение за асоцииране между Европейските общности и техните държави-членки, от една страна, и Държавата Израел, от друга страна.

      Съставено в Брюксел на петнадесетия ден от месец април две хиляди и осма година.
      Hecho en Bruselas, el quince de abril de dos mil ocho.
      V Bruselu dne patnáctého dubna dva tisíce osm.
      Udfærdiget i Bruxelles, den femtende april to tusind og otte.
      Geschehen zu Brüssel am fünfzehnten April zweitausendacht.
      Kahe tuhande kaheksanda aasta aprillikuu viieteistkümnendal päeval Brüsselis.
      Έγινε στις Βρυξέλλες, στις δέκα πέντε Απριλίου δύο χιλιάδες οκτώ.
      Done at Brussels on the fifteenth day of April in the year two thousand and eight, which corresponds to the tenth day of Av in the year five thousand seven hundred and sixty eight in the Hebrew calendar.
      Fait à Bruxelles, le quinze avril deux mille huit.
      Fatto a Bruxelles, addì quindici aprile duemilaotto.
      Briselē, divtūkstoš astotā gada piecpadsmitajā aprīlī.
      Priimta du tūkstančiai aštuntų metų balandžio penkioliktą dieną Briuselyje.
      Kelt Brüsszelben, a kétezer-nyolcadik év április havának tizenötödik napján.
      Magħmul fi Brussell, fil-ħmistax-il jum ta' April tas-sena elfejn u tmienja.
      Gedaan te Brussel, de vijftiende april tweeduizend acht.
      Sporządzono w Brukseli, dnia piętnastego kwietnia roku dwa tysiące ósmego.
      Feito em Bruxelas, em quinze de Abril de dois mil e oito.
      Adoptat la Bruxelles, cincisprezece aprilie două mii opt.
      V Bruseli dňa pätnásteho apríla dvetisícosem.
      V Bruslju, dne petnajstega aprila leta dva tisoč osem.
      Tehty Brysselissä viidentenätoista päivänä huhtikuuta vuonna kaksituhattakahdeksan.
      Som skedde i Bryssel den femtonde april tjugohundraåtta.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За държавата Израел
         Por el Estado de Israel
         Za Stát Izrael
         For Staten Israel
         Für den Staat Israel
         Iisraeli Riigi nimel
         Για το Κράτος του Ισραήλ
         For the State of Israel
         Pour l'État d'Israël
         Per lo Stato di Israele
         Izraēlas Valsts vārdā
         Izraelio Valstybės vardu
         Izrael Állam részéről
         Għall-Istat ta' l-Iżrael
         Voor de staat Israël
         W imieniu państwa Izrael
         Pelo Estado de Israel
         Pentru Statul Israel
         Za Izraelský štát
         Za Državo Izrael
         Israelin valtion puolesta
         För Staten Israel

      (1)  ОВ L 147, 21.6.2000 г., стр. 3.

      (2)  ОВ L 310, 9.11.2006 г., стр. 1.